حکارینین شمدین‌لی منطقه سینه یاخینلارین‌داکی پولیس مرکزی قارشی‌سین‌دا بؤلوچو ترور تشکیلاتی پ.ک.ک تروریستلرجه بومبا یوک‌لو ماشین ایله تشکیل ائدیله‌ن سالدیری‌دا 9 عسگر شهید اولدو.
دوراک ژاندارما مرکزینه تشکیل ائدیله‌ن سالدیری‌دا،11 عسگرین یانین‌دا وطنداشلار دا یارالاندی.
یارالیلار، یوکسئکووا و شمدین‌لی'دکی خسته خانالاردا معالیجه آلتینا آلیندی.
هسالدیرینین یاشاندیغی بؤلگه، امنیت چنبرینه آلیندی.
بؤلگه‌ده هاوا دستک‌لی گئنیش مقیاسلی عملیات باشلادیلدی.
چوخورجا منطقه سینده ده، سنگرده ال بومباسینین پارتلاماسی نتیجه‌سین‌ده بیر عسگر شهید اولدو.
امنیت قایناقلارین‌دان آلینان معلوماتا گؤره، آنلاشمالی پیاده ار فورقان حامامچی، خانتپه مرکز بؤلگه‌سین‌ده سنگریندکن ال بومباسینین پارتلاماسی نتیجه‌سین‌ده شهید دوشدو.
یئنه چوخورجا محلین‌ده، بؤلوچو ترور تشکیلاتینا یؤنلیک عملیات‌دا دونه‌ن 8 تروریست اؤلدورولدو.
ترور تشکیلاتی عضولرینین داها اوّل ماغارایا باسدیردیغی ۴ تروریستین ده جسدی تاپیلدی.
امنیت گوجلری، عملیات‌دا ایکی روکئتاتار، ایکی بیکسی آغیر اوتوماتیک ایله سیلاحا عایید ایکی مین فیشنگ، بیر دراگونوو کسکین نشانچی توفنگ، اوچ کالاشنیکوو پیاده توفنگی ایله 1210 فیشنگ، 350 دوشکا مهماتی و ۲۹ عدد ال بومباسی اله کئچیردی.
ارزینجان حومه سینده تثبیت ائدیله‌ن بؤلوچو ترور تشکیلاتی پ.ک.ک هدفلرینه یؤنلیک تشکیل ائدیله‌ن هاوا حرکاتین‌دا دا ۵ تروریست اؤلدورولدو.
تشکیلاتا عایید سیغیناجاقلار و سیلاح مرکزی ده محو ائدیلدی
